open-index/open-wikipedia-markdown huggingface dataset:
Sanxhaku i Vlorës

**Sanxhaku i Vlorës** apo **Sanxhaku i Beratit **() ishte një nga sanxhaqet e Perandorisë Osmane me qendër qytetin e Beratit në Shqipëri. Sanxhaku u themelua në 1466, pas ndërtimit të Kalasë së Elbasanit, në një territor që i përkiste një sanxhaku të mëparshëm osman, Sanxhakut të Shqipërisë.

## Territore 
Territori i Sanxhakut të Vlorës shtrihej mes Shkumbinit në veri dhe Vargut detar në jug.

Në fillim ky sanxhak kishte dy kaza: kazanë e Beratit dhe kazanë e Vlorës. Para themelimit të Sanxhakut të Delvinës në mes të shekullit të 16-të, Sanxhakut të Vlorës i përkisnin kazaja e Delvinës, kazaja e Gjirokastrës, kazaja e Myzeqesë dhe kazaja e Labërisë.

Sanxhaku i Vlorës funksionoi gjatë Perandorisë Osmane deri në 1912, me shpalljen e Pavarësisë së Shqipërisë, kur ishte i përbërë nga kazatë e mëposhtme:  
*Kazaja e Beratit
*Kazaja e Vlorës
*Kazaja e Myzeqesë
*Kazaja e Mallakastrës
*Kazaja e Skraparit
*Kazaja e Tomorricës

## Histori 
Vlora u pushtuar nga osmanët në qershor të 1417. Në 1431, në fushat e Ultësirës Perëndimore të Shqipërisë u krijua Sanxhaku i Shqipërisë. Në fund të shekullit XV-të, në mënyrë që të stimulonin tregëtinë, osmanllinjtë vendosën një komunitet të vogël hebrenjsh sefarditë në Shqipëri.

Gedik Ahmed Pasha ishte sanxhakbeu i Sanxhakut të Vlorës në 1479. Bali Beu, i biri i Jahja Pashës, u bë sanxhakbej në 1506. 

Mehmed Beg Isaković, biri i Isa-Beg Isaković-it, u emërua sanxhakbej i Vlorës në janar të vitit 1516. Myzafer Pasha ishte sanxhakbeu i Vlorës para të bëhej guvernatori i Qipros në 1570, pasi Qipro u pushtua nga Perandoria Osmane. Mustafa Pasha (Bin Abdullah), i cili kishte qenë sanxhakbej i Bosnjës dhe Moresë, u bë sanxhakbej i Vlorës në fund të shekullit të 16-të dhe në fillim të shekullit të 17-të. Vlora u pushtua nga Venedikasit në 1690, por ajo ra prapë nën osmanët në vitin 1691. Në 1691, qendra e sanxhakut u vendos në Berat dhe sanxhaku gradualisht filloi të quhet  Sanxhaku i Beratit. Sari Ahmed Pasha u emërua sanxhakbej i Vlorës në fund të vitit 1712 dhe në 1714 ai u transferua në pozicionin e bejlerbeut të Rumelisë. Në mes të shekullit të 18-të sanxhakbe i Sanxhakut të Vlorës u bë Ahmet Kurt Pasha nga familja Muzaka. Ahmet Kurt Pasha më vonë u emërua *derbendci aga* (kujdestari i qafave të maleve) pozitë të cilën ai e mbajti deri kur sulltani e zëvendësoi me të nipin e Ahmet Kurt Pashës, Ali pashë tepelenën.

Në 1809, sanxhakbeu i Vlorës ishte Ibrahim Pasha.

Sipas Eqrem Vlorës anëtarët e familjes së tij ishin *de facto* (jo *de jure*) sanxhakbejtë e Sanxhakut të Vlorës në periudhën 1481-1828. Në 1834 Mahmud Hamdi Pasha u emërua të qeverisë  Sanxhakun e Delvinës, Sanxhakun e Janinës dhe atë të Vlorës..

Ismail Qemali, kryeministri i parë i Shqipërisë, në dhjetor 1908 ishte zgjedhur anëtar i parlamentit osman nga Sanxhaku i Vlorës.

## Për lexim të mëtejshëm 
* 
* 

## Referime
Kalaja e Turrës

**Kalaja e Turrës** është një monument i trashëgimisë kulturore në Domen, Njësia administrative Kryevidh, Rrogozhinë, Shqipëri. Ky monument i trashëgimisë kulturore është  miratuar më 15 Janar 1963..  Kalaja e Turrës është ndërtuar në shekullin e XIV si fortifikim. Eshtë prej guri dhe me tulla. Në qoshe të saj ka pasur kulla (aktualisht dallohen rrënojat e një kulle). Gjate periudhës së komunizmit pranë kalasë ka qenë vendosur dhe një repart ushtarak.

## Literatura
Kisha e Shën Thanasit (kthjellim)

**Kisha e Shën Thanasit** ka më shumë përdorime dhe mund t'i referohet kishave të mëposhtme:

## Shqipëri
* Kisha e Shën Thanasit të Mezhanit (Poliçan), në Poliçan, Komuna Pogon, rrethi i Gjirokastrës
* Kisha e Shën Thanasit (Erind), në Erind, Njësia administrative Lunxhër, rrethi i Gjirokastrës
* Kisha e Shën Thanasit (Voskopojë), në Voskopoje, Rrethi i Korçës
* Kisha e Shën Thanasit (Mesopotam), në Mesopotam, Rrethi i Delvinës, Qarku i Vlorës
* Kisha e Shën Thanasit (Pecë), në Pecë, Rrethi i Delvinës, Qarku i Vlorës
* Kisha e Shën Thanasit (Selo), në Selo, Rrethi i Gjirokastrës, Qarku i Gjirokastrës
* Kisha e Shën Thanasit (Elbasan), në Elbasan
* Kisha e Shën Thanasit (Karavasta), në Karavasta, Rrethi i Lushnjes
Kisha e Shën Thanasit (Karavasta)

**Kisha e Shën Thanasit** në Karavasta, Rrethi i Lushnjes, Shqipëri është një monument i trashëgimisë kulturore.

## Referime 
## Lidhje të jashtme
*Instituti i Monumenteve të Kulturës
Vendlindja

**Vendlindja** quhet një fshat, qytet apo qdo vend në të cilin një person ka lindur.

## Shiko
Vendlidja Tiranë

Vendlindja Prishtinë

## Referime
Troy: Fall of a City

***Troy: Fall of a City  (Troja: Rënia e një qyteti)*** është një serial britanik i bazuar në Luftën e Trojës dhe marrëdhënien e dashurisë ndërmjet Parisit dhe Helenës. 

Seriali u porisit nga BBC One si një bashkë-prodhim mes BBC One dhe Netflix.  BBC One do të bëjë transmetimin e tij me 17 shkurt 2018 në Mbretërinë e Bashkuar, ndërsa Netflix do të bëjë transmetimin ndërkombëtar jashtë Britanisë së Madhe.

## Aktorët luajnë në rolet kryesore
* Louis Hunter në rolin e Parisit
* Bella Dayne në rolin e Helenës së Trojës
* David Threlfall në rolin e Priamit
* Frances O'Connor në rolin e Hekubës
* Tom Weston-Jones në rolin e Hektorit
* Jozef Mawle në rolin e Odiseut
* Chloe Pirrie në rolin e Andromakës
* Johnny Harris në rolin e Agamemnonit
* David Gyasi në rolin e Akilit
* Jona Armstrong në rolin e Menelaut
* Alfred Enoku në rolin e Eneas
* Aimee-Ffion Edwards në rolin e Kasandrit
* Hakeem Kae-Kazim në rolin e Zeusit
* David Avery në rolin e Xanthius
*  në rolin e Afërditës
* Amy Louise Wilson në rolin e Briseis
* Inge Beckmann në rolin e Herës
* Shamila Miller në rolin e Athinës
* Diarmaid Murtagh në rolin e Hermesit

## Ngjarja 
Historia e Helenës tregohet në këndvështrimin e një familje trojane gjatë rrethimit. Është një histori dashurie, që kërcënon të ul poshtë në gjunjë një perandori.

## Prodhimi 
Seriali u filmuar në Cape Town dhe përbëhet nga tetë episode. Ai është shkruar nga David Far, Nancy Harris, Mika Uotkinsit dhe Joe Barton. Ndërsa regjia e tij u bë nëndrejtimin e Owen Harris dhe Mark Brozel.

## Referime 
## Lidhje të jashtme 
* Troja: Rënia e një qyteti
Fiamuri Arbërit

'''Fiàmuri Arbërit - La bandiera dell'Albania'* (*Flamuri i Arbërit'') ka qenë një e përmuajshme letrare e politike në arbërisht dhe italisht, botuar nga Jeronim de Rada, numri i parë i saj u botua më 2 janar 1883.

## Botimi 
Ka qenë një organ periodik letrare politik, i përmuajshëm (me disa parregullsi) me numra 16 faqesh. U botua nga 2 janari i 1883 deri më 15 nëntor 1887, gjithsej 31 numra, të botuar në fillim, nr. 1-12 të vitit të parë dhe 1-4 të vitit të dytë, në Corigliano Calabro. Më pas dilte në Kozencë, numrat 5-12 të vitit të dytë dhe 1-7 të vitit të tretë dhe, me gjithë censurën osmane e greke, lexohej gjerësisht edhe nga shqiptarët në Ballkan.

## Referime
Hoboken, New Jersey

**Hoboken** (Unami: *Hupokàn*) është qytet në qarkun Hudson, Nju Xhersi, Shtetet e Bashkuara. Gjatë shekullit 19-të, qyteti u zhvillua nga Koloneli John Stevens, së pari si vendpushim dhe më vonë si një lagje banimi. U bë një vendbanim në vitin 1849 dhe u inkorporua si një qytet në vitin 1855.

## Gjeografia
Sipas Zyrës së Regjistrimit të Shteteve të Bashkuara, qyteti kishte një sipërfaqe gjithsej prej 5.208 km2, duke përfshirë 3.303 km2 tokë dhe 1.905 km2 (36.58%) ujë.

Hoboken ndodhet në gjirin perëndimor të lumit Hudson mes Weehawken dhe Union Jersey në veri dhe Jersey City në jug dhe perëndim. Të gjitha rrugët u emëruan sipas presidentëve amerikan (Washington, Adams, Jefferson, Madison, Monroe, Harrison), edhe pse rruga Klinton nderon politikanin e shekullit 19-të DeWitt Clinton.

## Universiteti
Instituti i Teknologjisë Stevens është universitet privat, themeluar në vitin 1870. Universiteti përmban tre shkolla dhe një kolegj: Shkolla e Inxhinierisë dhe Shkencës, Shkolla e Biznesit, Shkolla e Sistemeve dhe Ndërmarrjeve dhe Kolegji i Arteve dhe Letrave.

## Referime
Aaliyah

**Aaliayh Dana Haughton**(lindur në 16 janar 1979- 25 gusht 2001) ishte një këngëtare, aktore dhe modele amerikane. Ajo lindi në Brooklyn, New-York dhe u rrit në Detroit, Michigan. Në moshën 10 vjeçare, ajo bëri daljen publike në serialin “Star Search” dhe performoi me Gladys Knight. Në moshën 12 vjeçare Aaliyah nënshkroi kontratë me shtëpinë diskografike *Jive Records* si dhe me shtëpinë diskografike të dajës së saj, *Blackground Records*. Daja e saj, Barry Hankerson e prezantoi atë me R. Kelly, i cili u kthye në mentorin e saj, si dhe në kompozitorin dhe prodcudentin kryesor të albumit *Age Ain’t Nothing but a Number.* Albumi shiti rreth 3 milionë kopje në SHBA dhe u certifikua dy herë në platinium nga Shoqata Amerikane e Industrive diskografike. Pasi u përball me akuzat për një martesë ilegale me R. Kelly, Aaliyah e mbylli kontratën me shtëpinë diskografike Jive dhe nënshkroi kontratë me *Atlantic Records*. 

Aaliyah ka punuar me producentë si Timbland dhe Missy Elliott për albumin e saj të dytë, One in a Million, i cili shiti rreth 3 milionë kopje në SHBA dhe mbi 8 milionë kopje në të gjithë botën. Në 2000 Aaliyah bëri debutimin e saj të parë në filmin *Romeo Must Die*. Ajo kontribuoi për fonogramin e filmit, nga ku lindi më pas dhe kënga “Try Again”. Nëpërmjet kësaj kënge ajo triumfoi në listën e Billboard Hot 100 bazuar vetëm në dëgjimet radiofonike, duke e kthyer Aaliyah në artisten e parë në Billboard që e arrin këtë objektiv. Gjithashtu kënga “Try Again” i dha asaj nominimin në Grammy Award për Artisten më të mirë femër në stilin R&B. Pasi përfundoi xhirimet e *Romeo Must Die*, Aaliyah fitoi rolin pranë *Queen of the Damned*. Ajo lançoi albumin e saj të tretë *Aaliyah* në korrik 2001. 

Në 25 gusht 2001 Aaliyah dhe tetë persona të tjerë u larguan nga jeta në një aksident ajror në Bahamas pas filmimit të klipit muzikor për këngën Rock the Boat. Piloti ajror, Luis Morales III ishte i palicensuar kur ndodhi incidenti dhe testi i toksikologjisë tregoi se piloti kishte konsumuar kokainë dhe alkool. Muzika e Aaliyah ka korrur sukses komerical edhe pas vdekjes së saj. Në total këngëtarja amerikane ka shitur rreth 24 deri në 32 milionë albumë në botë. Asaj i janë dhënë kreditet se ka ridimensionuar muzikën R&B, pop dhe hip-hop, duke marrë titull informal të “Princesha e R&B”. Ajo është listuar prej Billboard si artistja e 10 më e suksesshme në llojin R&B për 25 vitet e fundit si dhe artistja R&B e 27 më e sukseshme në histori. 

## Jeta e hershme
Aaliyah Dana Haughton lindi në 16 janar 1979 në Brooklyn, New-York,  dhe ishte vajza më e vogël e Diane dhe Michael “Miguel” Haughton (1951-2012)Emri i saj mendohet se derivon nga fjala arabe “Ali”, gjithsesi emri origjinal i fjalës Aliya derivon nga fjala hebraike “aliyah” *e cila nënkupton më e larta, më e mira.*Pavarësisht origjinës së saj, këngëtarja ndihej shumë e privilegjuar që ishte pagëzuar me një emër me një kuptim të tillë(5).  Që në një moshë të vogël Aaliyah u regjistrua nga mamaja e saj në mësime këndimi. 

## Referime
Valac

**Valac** është një djallë i përshkruar në lbrin ***Key of Solomon*** (në disa verzione si *Ualac* ose *Valak* dhe Varianti i **Thomas Rudd** si *Valu*), librin e *Johann Weyer* **Pseudomonarchia Daemonum** (si *Volac*), në Librin **Officium Spirituum** (si *Coolor* ose *Doolas*), dhe në **Munich Manual of Demonic Magic** (si Volach), si një *fëmijë* (djalë) me krahë të ëngjëjve duke fluturuar mbi një dragua me dy kokë, dhe me fuqinë e gjetjes së thesareve.

## Në kulturë
**Valak** përfshihet në filmin *The Conjuring 2* të 2016 si antagonisti kryesorë duke marur formën e murgeshës. *Valak*, në atë film nuk ka asnjë llojë lidhjeje me mitologjinë përveq emrit dhe titullit "markez i gjarpërinjëve". Po ashtu në filmin *Anabelle: Creation* të 2017 përfshihet *Valak*, dhe në 2018 do të përfshihet edhe në një film të quajtur *The Nun*. 

## Bibliografia 
* Boudet, Jean-Patrice (2003). "Les kush është démonologiques de la Renaissance dhe leurs ancêtres médiévaux". Mesjetare (në frëngjisht) (44). Revues.org.
* Kieckhefer, Richard (1997). Ritet e Ndaluara: Një Doracak Necromancer i Shekullit të 15-të. University Park, Pensilvani: Pennsylvania State University Press. faqe 161. .
* Peterson, Joseph H., ed. (2001). Lemegeton Clavicula Salomonis: Çelësi i Vogël i Solomonit, Detajimi i Artit Ceremonial të Shpirtit Komandues, si të mirë dhe të keq. Maine: Libra Weiser. ISBN 1-57863-220-X..
* Porter, John (2011). Campbell, Colin D., ed. Një Libër i Zyrës së Shpirtrave. Përkthyer nga Hockley, Frederick. Teitan Press. ISBN 0933429258.
* Porter, John; Weston, Gjoni (2015). Harms, Daniel; Clark, James R .; Peterson, Joseph H., eds. Libri i Oberon: Një libër burimor për magjinë elisabetiane (ed. E parë). Llewellyn Publications.ISBN 978-0-7387-4334-9.
* Rudd, Thomas (2007). Skinner, Stephen; Rankine, David, eds. Goetia e Dr Rudd. Golden Hoard Press. ISBN 073872355X.
* Weyer, Johann (1563). Peterson, Joseph H., ed. Pseudomonarki Daemonum (Liber officiorum spirituum). Shpella e Twilight: arkivat esoterike (botuar 2000).

## Referimet
Erick Chapa

**Erick Chapa** (lindi më 5 korrik 1985) është aktorë meksikanë.

## Filmografia
* *Paquita la del barrio* (2017) - Camilo
* *Rosario Tijeras* (2016-2017) - Juan José
* *UEPA! Un escenario para amar* (2015) - Claudio De los Arcos / Franco Solís / Franco De los Arcos "Enigma" 
* *Përgjithmonë e jotja* (2014) - Rodrigo Rivas Santander
* *Fati* (2013) - Iñaki Herrera
* *Amor Cautivo* (2012) - Marcelo Bustamante Arizmendi
* *Emperatriz* (2011) - David
* *Prófugas del destino* (2010-2011) - Pablo García 
* *Mujer comprada* (2009-2010) - Alfonso Diaz-Lozano
* *Secretos del alma* (2008-2009) - Guillermo "Memo"
* *Alma legal* (2008) - Montes
* *Bellezas indomables* (2007-2008) - Hugo
* *Se busca un hombre* (2007) - Javier
Koshice

**Koshice** (Sllovakisht: *Košice*) është qyteti i dytë më i madh (pas Bratisllavës) në Sllovaki dhe më 2013 ishte Kryeqyteti Evropian i Kulturës (së bashku me Marseille). 

## Gjeografia
Koshice ndodhet në lindje të Sllovakisë, rreth 20 km prej kufirit të Hungarisë, 80 km prej Ukrainës dhe 90 km prej Polonisë. Ndodhet 408 km në lindje të kryeqytetit sllovak Bratisllava.

## Klima
Koshice ka klimë kontinetiale të lagësht. Qyteti ka katër stinë të dallueshme. Muaji më i ftohtë është janari, me një temperaturë mesatare prej −2.6 °C dhe muaji më i nxehtë është korriku, me një temperaturë mestare prej 19.3 °C.

## Binjakëzimet
## Referime
Klara Bregu (Zoto)

**Klara Bregu** (lindur më 1977 në Tiranë) është një violonçeliste shqiptare nga Tirana, Shqipëri. Ajo merr mësimet e para të violonçelit në Tiranë. Në një turne me orkestrën e dhomës së shkollës së mesme "Jordan Misja" në Francë, e shtyn atë në ambicie për të studiuar jashtë vendit. Në vitin 1996 fitoi një bursë në Universitetin Kombëtar të Muzikës në Bukuresht, Rumani, ku studionte nën prof. Aurel Niculescu. Në vitin 2002 u diplomua me Master në violonçel.

## Referime 
## Lidhje të jashtme
*Klara Bregu në albaniancellosite.com
Foto Bixhili

**Foto Bixhili** studiues, poet, publicist shqiptar. Ka lindur në fshatin Dhërmi, ku ka marrë edhe mësimet e para dhe ku nisi edhe rrugën e jetës, ka punuar si mësues i gjuhës dhe letërsisë shqipe në disa zona të vendit. Studiuesi Foto Bixhili është autor i disa librave studimorë për krahinën e Himarës, mes të cilave “Himara në optikën e kohës”, “Dhërmiu, Dhrimadhet e Akrokerauneve”, “Jipet e iperit: Himariotët”, “Jetërrëfime”, “Triptiku i shenjtë i martesës, kodi etik i familjes”, “Kopshti i viteve” etj.

## Botime
* Jipet e Iperit : himariotët - 2004
* Kopshti i viteve : poezi dhe poema - 2005
* Himara në optikën e kohës : shkrime dhe opinione (1991-2005) - 2006
* Dhërmiu : dhrimadhet e akrokeraunëve - 2007
* Jetërrëfime - 2010
* Triptiku i shenjtë i martesës, kodi etik i familjes - 2014
Më quajnë Ismail Qemali

**Më quajnë Ismail Qemali** libër edukativ me autorë Luan Rama, Sulid Kasemi. Shtëpia botuese "Albas". Vitii botimit 2016. Faqet e librit 64. ISBN 978-9928-02-809-9

**Fragment nga fjalimi i Ismail Qemalit më 28 nëntor 1912**

.... Kjo Shqipëri, kur i kërcënohej rreziku Europës nga pushtimet e Turqisë, ndënë kryetrimin e pavdekur të saj, Skënderbejnë, u bë porta e hekurtë kundra sulmeve më të tërbuara të sulltanëve më t'egër që ka pas Turqia.

Mirëpo, desh Zoti, që me punën, me trimërinë dhe guximin e pashoq të shqiptarëvet, sot e tutje të marrin fund mjerimet dhe vuajtjet e Atdheut t'onë, sepse, këtu e kështu, jemi të lirë, të pavarur dhe mëvehte, prandaj: qeshni e gëzoni!...
Fjalë për fjalë, eksplorime në hapësirat e shqipes

**Fjalë për fjalë, eksplorime në hapësirat e shqipes** libër për gjuhësin me autor: Ardian Vehbiu. Shtëpia botuese "Çabej",  viti i botimit 2017. Faqet e librit 312. ISBN 978-99956-35-36-8

Fragment nga libri

Si degë e dijes, gjuhësia ngjall interes dhe kuriozitet të madh te njerëzit, sidomos tek të gjithë ata që duan të shkruajnë "me drejtshkrim", ata që duan ta mbajnë shqipen të pastër "nga fjalët e huaja", dhe ata të tjerët, më në fund, që kërkojnë tek etimologjia një mbështetje për besimin e tyre të patundur se jona është nga "gjuhët më të vjetra të botës".

E megjithatë gjuhësia është shumë më tepër se kaq, sikurse ëshë shumë më tepër se gramatika që i mërzit fëmijët në shkollë dhe që të rriturit gjithnjë ankohen se e kanë harruar.

Lexuesit kanë interes të madh për gjuhësinë, sepse kanë interes të madh për gjuhën që flasin dhe që shkruajnë, për gjuhën që formëson dhe deri – diku ua dikton mendimet dhe për gjuhën që i prezanton ndaj të tjerëve, po aq sa, në mos edhe më shumë se statusi, veshja ose shoqëria që mbajnë.

Por ne që shkruajmë për gjuhën dhe për gjuhësinë jo gjithnjë e respektojmë këtë lexues të interesuar, sepse shpesh i shpenzojmë energjitë intelektuale duke i folur nga lart poshtë dhe duke e disiplinuar; ose, përkundrazi, duke ia ndezur mendjen me mite të origjinës.

Duke qenë shqipja ajo që na bën shqiptarë ose që na jep identitetin kombëtar, jam munduar të gjej si realizohet kjo, duke shqyrtuar nga afër edhe konceptin "gjuhë amtare", edhe mënyrën si i prezantohemi tjetrit si shqiptarë brenda dhe jashtë, edhe ndikimin që kanë kuptimet specifike të pak fjalëve kyçe, në mënyrën si e mendojmë dhe e organizojmë botën.
Në botën e arbëreshëve të Italisë

**Në botën e arbëreshëve të Italisë** libër për gjuhësin me autor Eqrem Çabej. Shtëpia botuese: "Çabej", viti i botimit 2017. Faqet e librit 226. ISBN 978-99956-35-34-4 

Koment nga Matteo Mandalà

Çabej shpërndau mjegullën e dendur që kishte rrethuar historinë, gjuhën, letërsinë, kulturën dhe etnografinë arbëreshe dhe u rrëfeu udhën studiuesve të rinj për një qasje epistemologjike më moderne e organike ndaj studimit të çështjeve ende të hapura të botës sonë arbëreshe.

Jo rastësisht Çabej i konsideroi arbëreshët si një burim i pashtershëm për njohjen dhe studimin e historisë së gjuhës shqipe si edhe të përmasave të saj antropologjike e kulturore, duke u njohur atyre një rol që për fat të keq ende sot nënvlerësohet:

"Nga këto vatra të shkëputura, nga ky "gjaku ynë i shprishur", si shprehet Jeronim De Rada, ato të Italisë nga pikëpamja kulturale zënë vendin e parë. Bijtë e shquar që kanë dalë prej këtyre vatrave të andejdetit kanë vënë një gur themeltar në ndërtesën e një kulture shqiptare."

... Asnjë gur, sado i lashtë, nuk ka gojë të dëshmojë për historinë po nuk e bëri të flasë arkeologu i dijes. Eqrem Çabej i dha gojë historisë së arbëreshëve dhe rolit të tyre në kulturën mbarëshqiptare e për këtë arbëreshët do t'i jenë përjetë mirënjohës.
Para nji mijë vjetve

**Para nji mijë vjetve: (ngjarje të Dheut të Arbënit)** është një vepër me autor At Zef Pllumin me emrin e pendës *Lis Mali* botuar për herë të parë më 2003. 

## Përmbajtja 
Vepra përmban tri minidrama "Para nji mijë vjetëve”, “Martesa e Sokole Halilit” dhe “Martesa e Gjeto Bashko Mujit”.

## Ribotim 
Më 2017 ribotohet nga shtëpia botuese "Botimet Françeskane". 

## Referimet
Rrepa

**Rrepa** (lat. *Raphanus raphanistrum* nënlloji *sativus*) është një bimë pjesë e gjinisë *Raphanus* në familjen *Brassicaceae*. Është një bimë që është mbjellë më herët në Azi e më pas në Evropë.

## Përshkrimi 
Bimë barishtore kryqore me lloje të ndryshme zakonisht dyvjeçare, me gjethe si të panxharit, që bën nën tokë një kokërr të rrumbullakët me tul e me bisht të zgjatur, me cipë të bardhë, të errët ose të kuqe; zhardhoku i kësaj bime, që përdoret si ushqim.

## Referime
De honesta voluptate et valetudine

**De honesta voluptate et valetudine** (*Mbi kënaqjen e ndershme dhe shëndetin e mirë*) shpeshherë e shkurtuar në *De honesta voluptate* është libri i parë i gatimit i botuar. Shkruar rreth 1465 nga Bartolomeo Platina, u shfaq për herë të parë më 1470 dhe 1475 në Romë dhe më 1475 në Venecie. Shkruar në latinisht, ishte gjerësisht një përkthim e recetave nga vëllimi *Libro de Arte Coquinaria* i Martino de Como. Libri u përkthye shekullin që pasoi në frëngjisht, gjermanisht e italisht.

## Referime
Muzeu Bait Al-Othman

**Bait Al-Othman** është muze historik në Kuvajt, ndodhet në Hawalli. inauguruar nga Emiri i Kuvajtit Sabah El-Ahmed El-Xhaber El-Sabah dhe princi i tij Nauaf El-Ahmed El-Xhaber El-Sabah në prill 2013, muzeu dedikohet historisë dhe kulturës së Kuvajtit prej epokës para naftës deri më sot. Muzeu u ndërtua në vitin 1940.

## Referime 
## Lidhje të jashtme
*
Roger Joseph Boscovich

**Rugjer Boshkoviq** u lind në Dubrovnik të Kroacisë dhe vdiq në Milano të Italisë. Ishte shkencëtar dhe shpikës i kohës së tij. U njoh edhe si: fizikant, astronom, teolog, filozof e matematicient. Ai prodhoi një pararendës të teorisë atomike dhe bëri shumë kontribute në astronomi, duke përfshirë procedurën e parë gjeometrike për përcaktimin e ekuatorit të një planeti rrotullues nga tre vëzhgimet e një veçorie të sipërfaqes dhe për llogaritjen e orbitës së një planeti nga tre vrojtimet e pozicionit të saj. Në 1753 ai gjithashtu zbuloi mungesën e atmosferës në Hënë.

## Lidhje të jashtme
## Referimet
Lavoslav Ružička

**Lavoslav (Leopold) Ruzicka** ishte kimist dhe shpikës që u lind në Kroaci dhe vdiq në Zvicër. Ai arriti që në vitin 1939 ta fitojë çmimin nobel për kimi. Pjesën më të madhe të jetës e kaloi në Zvicër ku arriti edhe shumë suksese.

## Lidhje të jashtme
*https://en.wikipedia.org/wiki/Leopold_Ru%C5%BEi%C4%8Dka
Waterloo, Iowa

**Waterloo** është qytet dhe zyrë qendrore në qarkun Black Hawk, Iowa, Shtetet e Bashkuara. Sipas vitit 2014, popullsia e qytetit ishte 68.364, duke u bërë qyteti i gjashtë më i madh i shtetit.

## Gjeografia
Sipas Zyrës së Regjistrimit të Shteteve të Bashkuara, qyteti ka një sipërfaqe gjithsej prej 163.76 km2, prej të cilit 159 km2 është tokë dhe 4.77 km2 është ujë.

## Kryetari i Bashkisë
Kryetari i tanishëm është Quentin Hart, duke u bërë kryetari i parë zezak i Waterloo. Paraardhësi i tij ishte Buck Clarck.

## Njerëz të njohur
* Sean Schemmel, dublues
* Nancy Youngblut, aktore
* Allan Carpenter, autor i mbi 150 librave
* Lou Henry Hoover, gruaja e presidentit Herbert Hoover dhe Zonja e Parë, 1929–1933

## Binjakëzimet
* Gieseni, Gjermania
* Tërgovishçe, Bullgaria (2002)

## Referime
Blerta Idrizaj

**Blerta Idrizaj** (lindur më 1973 në Tiranë) është një violonçeliste shqiptare nga Tirana, Shqipëri.

## Referime 
## Lidhje të jashtme
*Blerta Idrizaj në albaniancellosite.com
Palaço

**Palaço**, **klloun** ose **gaztor** është një përformues komik që ushtron slapstick ose lloje të tilla komedie fizike, shpeshherë me pantomimesh.
Sërt

**Sërt** është një qytet në Libi. Është në bregun jugor të gjirit të Sidrës, prej nga vjen emri i qytetit. Gjendet mes Tripolit dhe Bengazit. Vendbanimi u themelua në fillimin e shekullit të 20-të nga italianët tek vendndodhja e një fortese të shekullit të 19-të ndërtuar nga osmanët. U shndërrua në një qytet pas Luftës së Dytë Botërore.
Lloyd Sherr

**Lloyd Sherr** lindi më 28 shkurt, 1956 në Los Angeles, Kalifornia. Ishte një komedian dhe aktor amerikan, ndër më të mirët e të gjitha kohërave.

## Burimi i të dhënave
Orakujt kanë zbritur në ferr

Orakujt kanë zbritur në ferr” Kolec Traboini, poemë, Pantheon Books 2015, ISBN 978-9928-04-253-8
Riprodhimi

**Riprodhimi** eshte nje proces themelor I te gjitha gjallesave riprodhimin e kemi dy forma riprodhim seksual dhe riprodhim aseksual te riprodhimi secili organizem merr nje grup kromozomesh I cili eshte I perbere nga materiali genetic ADN I ciili eshte I ndertuar na segmentet e tij gjenet kto gjene jane te ndryshme ne organizma te ndryshem
 Riprodhimi Aseksual->eshte nje lloj riprodhimi I cili kryhet nga njeri prind ,disa nga qelizat e organizmit ndahen me mitoze duke formuar qeliza gjenetikisht te njejta te cilat kalojne tek organizmi I ri qe formohet I cili eshte gjenetikisht I njejte me prindin, ky lloj riprodhimi gjendet edhe tek bimet e ndryshme nje nga keto eshte patatja e cila riprodhohen me ane te Sythave te zhardhokeve te patates ku disa sytha i rrit ne siperfaqe ne formen e gjetheve ne menyre qe te siguroje ushqim per sythat nen toke Me ane te procesit te fotosintezes 
Riprodhimi seksual->eshte nje riprodhim qe kryhet nga dy prinder me gjini te kunderta keta dy prinder prodhojne gamete(qeliza seksuale)mashkullore dhe femerore gamete mashkullore kemi spermatozoidet dhe gamete femerore jane vezet keto gamete bashkohen(fekondohen)dhe berthamat e tyre shkrihen ne nje te vetme dhe formohet zigota dhe me pas zigota duke u ndare vazhdimisht formon organizmin e "ri" 
Gametet->jane qeliza seksuale ndryshe nga qelizat e tjera sepse ato perbehen vetem nga 23 kromozome pra vetem e gjysmen e kromozomeve te nje qelize normale dhe keto qeliza quhen aploide,22 kromozome jane autozomale dhe 1 kromozom eshte gjinie kjo eshte tek te dy gametet si ata femerore dhe ata mashkullore me pas sic e permendem keto gamete bashkohen dhe plotesojne numrin 46 kromozome ose 23 cifte dhe formojne zigote diploide. Gamete formohen nga ndarja me mejoze sepse ndarja me mitoze nuk eshte e mundur sepse nuk krijon qeliza me gjysmen e kromozomeve te nje qelize normale

## Shiko edhe 
## Referime
Flamuri në Deçiq

Poema “Lufta e maleve” është edhe letërsi, edhe histori... sepse është e shkruar nga një pjesëmarrës i ngjarjeve që përshkruhen, pothuaj të gjitha personazhet janë personazhe historike (Ded Gjo Luli e Dergut pasha, Nikë Gjeloshi e Deli Meta, Kolë Marash Vata, Mirash Luca, Çun Mulja e shumë të tjerë) dhe në këtë segment kjo arrin statusin e “besueshmërisë” që kanë këngët popullore historike... Si parantezë dua të rikujtoj se krijimet letrare u nënshtrohen kritereve të së vërtetës letrare që, në kuptimin teorik (nuk është e domosdoshme por) mund të dallojnë nga e vërteta objektive historike dhe për këtë nuk mund të atakohen. Me fjalë të tjera, letërsia gëzon imunitet të plotë në raport me historinë dhe nuk mund të akuzohet për shkallën e besnikërisë ndaj ngjarjes në tërësi apo ndonjë fakti të veçantë.

Shkrimet e prof. dr. Hamit Boriçit - për publicistikën e Traboinit, Fran Camajt - për Ded Gjo Lulin në poemën “Lufta e maleve”, prof. Dr. Gjovalin Shkurtaj - “Ne bijtë e xhubletës” ku studiuesi veprimtarinë atdhetare dhe publicistiko-letrare të Palok Traboinit e shikon në lidhshmëri me historinë heroike të fisit të Hotit dhe Malësisë së Madhe në përgjithësi dhe të Fatmir Terziut, kritikut dhe shkrimtarit të njohur që aktualisht jeton në Londër, “ Plasticiteti i veprës së Palok Traboinit” ku ai nuk ngurron të shfaqë respektin që ndjen për krijimtarinë por edhe personalitetin e Traboinit, duke e quajtur madje “biblikisht i madhi, Palok Traboini”, përbëjnë së bashku kapitullin - “Studiuesit për Palok Traboinin . Më pastaj vijojnë kapitujt: Shkrime, kujtime, dokumenta;  Atme – kujtime nga Kolec Traboini; Gjenealogjia e fisit Gojçaj; Summary (Rezymeja); Albumi fotografik; Burime dhe referenca; Treguesi i emrave dhe Përmbajtja.Botimi i këtij libri është mbushje e një vakuumi të theksuar në fushën e kulturëssonë, por mbi të gjitha është një borxh që e kishin sidomos “intelektualët” malësorë ndaj këtij patrioti idealist dhe shkrimtari më pak të njohur sesa e meriton.

Fragment nga shkrimi botuar në gazeten "Koha javore", Podgoricë.
parapamje
Jipet e Iperit : himariotët

**Jipet e Iperit : himariotët** libër me autor Foto Bixhili. Botuar nga shtëpia botuese "Toena" në Tiranë në vitin 2004. Faqet e librit 326. ISBN 99927-1-930-3 

Rreth Librit:

Në këtë libër vend kryesor zë çështja e himarjotëve, kaq shumë e përfolur kohët e fundit. Të vërtetat historike, etnografike, zakonore e të traditës dëshmojnë më së miri etnitetin pellazgo iliro arbëror të himarjotëve.
Himara në optikën e kohës : shkrime dhe opinione (1991-2005)

Himara në optikën e kohës: shkrime dhe opinione (1991-2005) është një libër me autor Foto Bixhili, botuar nga shtëpia botuese "Toena" në Tiranë në vitin 2006. Libri përbëhet nga 208 faqe dhe mbart një koleksion shkrimesh, mendimesh dhe opinionesh mbi çështje sociale dhe politike që lidhen me Himarën dhe Shqipërinë gjatë periudhës së tranzicionit demokratik të viteve 1991-2005.
Përmbajtja e Librit

Ky libër përfshin një përzgjedhje të artikujve, korrespondencave dhe analizave të botuara në shtypin e përditshëm, por edhe shkrime që nuk gjetën vend në media për shkak të censurës dhe interesave të ndryshme. Autorit Foto Bixhili i drejtohet problematikave të ndryshme që lidhen me gjendjen sociale dhe tranzicionin demokratik të Himarës dhe të Shqipërisë në përgjithësi. Shkrimet shprehin mendime të forta dhe pasion për çështjet e trajtuara, duke reflektuar një këndvështrim kritik dhe jo konvencional.

Gjendja Sociale dhe Tranzicioni Demokratik: Libri ofron një analizë të detajuar mbi sfidat sociale dhe ekonomike që përjetuan qytetarët e Himarës dhe të Shqipërisë gjatë periudhës së tranzicionit nga regjimi komunist në një sistem demokratik.

Analizë Kritike e Shkrimeve për Shtyp: Shumë prej artikujve në libër adresojnë mënyrën se si shtypi i kohës trajtonte çështjet e Himarës, përfshirë këtu edhe shkrime që nuk u botuan për shkak të censurës apo interesave politike.

Libri "Himara në optikën e kohës: shkrime dhe opinione (1991-2005)" është një burim i rëndësishëm për studiuesit e historisë moderne dhe shoqërisë shqiptare, duke ofruar një këndvështrim të veçantë mbi ngjarjet e tranzicionit demokratik dhe rolin e medias në këtë proces. Ai shërben si një dokument i rëndësishëm i kohës, që kontribuon në ruajtjen e kujtesës kolektive për periudhën e tranzicionit të Himarës dhe Shqipërisë.

## Burimet
Dhërmiu : dhrimadhet e akrokeraunëve

**Dhërmiu : dhrimadhet e akrokeraunëve** libër me autor Foto Bixhili. Botuar nga shtëpia botuese "Toena" në Tiranë në vitin  2007. Faqet e librit 303. 

Rreth Librit:

Në këtë libër vëmendja përqendrohet në momente të caktuara ngjarjesh dhe zhvillimesh gjatë shekujve në trevën himarjote; disa prej të cilave, si vazhdimësi tradite të imponuar prej rrethanave, të zbatuara e përvetësuara prej sundimtarëve shpirtërorë të sulltanatit turk, ndikuan dhe luajtën rol aktiv në zhvillimet historike, kulturore, gjuhësore dhe etnike të periudhës turko-kroate. Për t’i dhënë njëfarë përgjigje himarjotëve të informuar keq, autori sjell pohime dhe shkrime autorësh, si dhe dëshmi prej bashkëkohësish të situatave dhe të zhvillimeve.
Jetërrëfime

**Jetërrëfime** libër me autor Foto Bixhili. Botuar në Vlorë nga "Triptik" në vitin 2010. Faqet e librit 347.
Thiago Alcântara

**Thiago Alcântara** (lindur më 11 prill 1991), njohur zakonisht si **Thiago** (Spanjisht: [ˈtjaɣo], Italisht: [tʃiˈaɡu] është një futbollist profesionist spanjoll i cili luan si mesfushor qëndror për klubin gjerman Liverpool dhe kombëtaren spanjolle.

Thiago lindi në Itali nga prindër brazilian, me babain e tij Mazinho, një futbollist dhe fitues i Kupës së Botës, që luante në atë kohë për Leccen në Serie A. Në moshën 14 vjeç, ai u bë pjesë e akademisë së Barcelonës dhe bëri debutimin e tij me ekipin e parë në vitin 2009. Pasi fitoi disa trofe, përfshirë 4 tituj të La Ligas, Ligën e Kampioneve dhe Kupën e Botës për Klube, Thiago u transferua në Gjermani te Bayern München për 25 milion € në vitin 2013. Ai fitoi plot 16 trofe me Bayernin, përfshirë titullin e Bundesligës në shtatë sezonet e para si dhe Ligën e Kampioneve në vitin 2020 si pjesë e *tripletës*.

## Karriera me klube
### Liverpool
Më 18 shtator 2020, Liverpool njoftoi transferimin e Thiagos në një kontratë të gjatë. Klubi pagoi 20 milion £ për kartonin e tij, plus 5 milion £ bonuse të ndryshme.

## Trofe
### Klube
;Barcelona
*La Liga: 2010–11, 2012–13
*Copa del Rey: 2011–12
*Supercopa de España: 2010, 2011
*UEFA Liga e Kampioneve: 2010–11
*UEFA Super Kupa: 2011
*FIFA Kupa e Botës për Klube: 2011

**Bayern München**
*Bundesliga: 2013–14, 2014–15, 2015–16, 2016–17, 2017–18, 2018–19
*DFB-Pokal: 2013–14, 2015–16, 2018–19
*DFL-Superkupa: 2016, 2017, 2018
*FIFA Kupa e Botës për Klube: 2013

## Referime 
## Lidhje të jashtme
Genc Leka

**Genc Leka** (Bërzeshtë, 23 mars 1941 - 17 korrik, 1977) ka qenë mësues dhe poet shqiptar, i pushkatuar në kohën e regjimit komunist.

## Biografia 
U lind më 23 mars 1941 në Bërzeshtë, në rrethin e Librazhdit, i biri i Bardho Fehim Lekës dhe Nergjize Lekës. I ati qe kryellogaritar në seksionin e tregtisë në Librazhd, më 1950 u arratis në Jugosllavi. Genci shkollën fillore dhe atë shtatëvjeçare i kreu sa në fshat, sa në Librazhd. Në vitet 1957-61 ndoqi shkollën pedagogjike të Elbasanit dhe pastaj më 1960-61 e emëruan mësues në Zdrajsh, në krahinën e Çermenikës. Në vitet 1967-68 shërbeu ushtar, pranë Cërrikut.

Prej vitit 1959 ishte vënë në përpunim nga organet e Sigurimit. U arrestua më 31 gusht 1976, procesi i gjykimit u zhvillua në Librazhd në datat 6-13 qershor 1977. Me vendimin nr. 45 më 16 qershor 1977 dënohet me pushkatim bashkë mikun e tij Vilson Blloshmi. Pas një kërkese për falje, më 16 korrik 1977 Presidiumi i Kuvendit Popullor njoftoi refuzimin e faljes së jetës. Ditën që pasoi, Ministria e Brendshme nxorri urdhërekzekutimin që u ekzekutua po atë ditë duke i pushkatuar poetët.

## Referime
Aamon

Amon (shqiptimi: ejmën, ose nga anglishtja [æmən]), ndryshe i njohur edhe si Aamon, është një markez i ferrit. Ai është i 7 nga 72 djaj goetik i cili ka 40 regjione të ferrit. Ai duket si një njeri me kokën e një korbi dhe me një bisht, por mundë të ndërroj formë me anë të magjive. Ai shquhet për aftësinë e njohjes së të kaluarës, së tashmes dhe të ardhmes.
## Shiko
http://www.gods-and-monsters.com/amon.html

## Referime
Milto Profi

**Milto Profi** aktor shqiptar. Ishte një nga aktorët e dashur të skenës durrsake në vitet 1960 – 1980. Mjaft i njohur, veçanërisht për rolet e tij me karakter komik, ai ishte pjesë e plejadës së artistëve, që kontribuuan në teatrin “Aleksandër Moisiu” të qytetit bregdetar në periudhën më intensive të veprimtarisë kulturore në Durrës. Milto Profi, ishte 30 vjeç, kur filloi të punojë si aktor në teatrin e Durrësit. Fillimisht me role në pjesët “Prefekti” e “Martesa”, “Mulliri i Kostë Bardhit”, “Njerëz mbi shkëmb”, “Çështja e inxhinjer Saimirit”. Milto i rikthehet regjisurës me dramatizimin për fëmijë “Kështjella dhe helmi” me libret të Ismail Kadaresë, e më pas edhe një shfaqje varieteje. U nda nga jeta në shkurt 2018.
Niko Pepaj

**Niko Pepaj** (6 prill 1991) është një aktor amerikan dhe model me origjinë shqiptare .Ai lindi në Shqipëri (Shkodër) por u rrit në Detroit duke u zhvendosur në Kaliforni në moshën 14 vjeçare.

## Biografia
Ai studioi shkollën e mesme në Akademinë Canyon Crest në San Diego, duke përfunduar në vitin 2009. Atje ai ishte një atlet, duke shkëlqyer në baseball, basketboll dhe lacrosse duke luajtur për ekipin e shkollës.

Pas kolegjit ai u zhvendos në Los Anxhelos. Ai u bë një model dhe bëri disa fushata reklamuese me markat si PacSun, Supercuts dhe Sketchers.Ai ka një motër me emrin Eva Lauren Pepaj, e cila gjithashtu është modele.

Në vitin 2010 ai u shfaq në një videoklip të këngëtares Selena Gomez. Në vitin 2012 u shfaq si një nga protagonistët në vazhdim të psikologjisë pjesa 3, i cili pasoi rolet në seri Family Bunheads.

## Filmografia 
## Referimet 
http://www.imdb.com/name/nm4531444/?ref_=nmbio_bio_nm
Lidhëza bashkërenditëse

**Lidhëzat bashkërenditëse** sipas marrëdhënieve që shprehin ndahen në lidhëza bashkërenditese, shtuese, vecuese, kundërshtuese dhe përmbyllëse. 

*Lidhezat **shtuese** sherbejne thjesht per te lidhur fjale, grupe fjalesh ose fjali te nje lloji ( e,edhe,dhe,as,si etj)
*Lidhezat **vecuese** lidhin fjale,grupe fjalesh ose fjali qe perjashtojne njera-tjetren (a,ose,apo,ja etj)
*Lidhezat **kundershtuese** lidhin 2 fjalë,grupe fjalësh apo fjali qe e dyta kundershton te paren (por,kurse,megjithate)

*Lidhezat "permbyllese"  ( prandaj, ndaj, andaj)
Abaddon

***Abaddon*** ka prejardhje hebreje dhe emri i tij do të thotë "të shkatërrosh", por njihej edhe si "vendi i shkatërrimeve". Abaddon është emri i dytë nga 7 emrat e "nëntokës" (ferrit) babilonik. 

Në Job 28:22 Abaddon shquhet si një individ i cili mund të flas dhe të dëgjojë.

****Ata kanë një mbret mbi tyre, engjulli i ferrit; emri i tij nga hebrejt është Abaddon dhe në greqisht Apollyon. - Rev 9:11**

Kjo tregon se Abaddon kishte dy emra, në greqisht dhe në gjuhën hebreje. Po ashtu në zbulesa, thuhet se, Abbadon ishte mbreti i ferrit dhe kishte një ushtri të madhe, dhe do të zgjohej vetëm pas luajtjes së trumpetës të engjullit të pestë. 

****Abaddon dhe vdekja thonë:**
****"Me veshët tanë ne kemi dëgjuar një raport të tij"

## Prejardhja
**Abbadon** ka prejardhje krishtere po ashtu edhe hebreje. Ai shquhet si djall edhe pse shumica e autorve e konsiderojnë atë një "vend". Si p.sh. në "The Biblical Antiquities of Philo" (Gjërat antike të biblës nga Philo) thuhet:

****"Kur mosha e Botës do të përmbushet, atëherë Zoti do të ngjall të vdekurit, dhe të zgjoj nga toka ata të cilë pushojnë në të. Sheoli do të kthej borxhin e tij, dhe Abaddon depozitën, dhe shumë njerëz do shpërblehen me punën e tyre"'''

## Referime
Abezethibou

**Abezethibou** shquhet si një engjull i rënë (fallen angel), i cili është armik me Moisiun dhe një djall i rëndësishëm në hierarkin e ferrit.

## Pamja
Abezethibou shfaqet si një engjull me një krah të kuq. Thuhet se kur ky kishte rënë në ferr, engjuj të tjerë të rënë ishin munduar ta kapnin dhe e ndalën nga rrëzimi. Engjujt u munduan ta kapnin për njërin krah të tij por nuk shkoi ashtu siq duhet dhe atëherë atij i'u shkul njëri krah. 

## Dija
Sipas testamentit të Solomonit, Abezethibou gjindej (banonte) në një vend të quajtur Amelouth, parjsa e parë. Po ashtu thuhet se Abezethibou shkoi në Egjipt ku u bë armik i Moisiut dhe i Izraelitëve, dhe po ashtu thuhet se kishte forcuar zemrën e faraoit.

## Referime
Aida Ciftja

**Aida Ciftja** (lindur më 1974 në Tiranë) është një violinçeliste shqiptare nga Tirana, Shqipëri. Ajo është violonçeliste në Orkestrën Simfonike të Region de Murcia, Spanjë.

## Referime 
## Lidhje të jashtme
*Aida Ciftja në albaniancellosite.com
Parkland, Florida

**Parkland** është qytet në qarkun Broward, Florida, Shtetet e Bashkuara. Sipas regjistrimit të vitit 2010, Parkland kishte 23,962 banorë, dhe sipas vitit 2016, popullsia e qytetit ishte 31,507. Parkland është pjesë e zonës metropolitane Miami.

Ligjet e zonimit të Parkland-it janë krijuar për të mbrojtur karakterin "si park" të qytetit. Nuk kishte dyqane apo semaforë në Parkland-it deri në mesin e viteve 1990 dhe fillimin e viteve 2000, kur u ndërtuan zhvillime të mëdha lagjesh (Heron Bay dhe Parkland Isles).

Qyteti i Parkland-it ka qenë i njohur që në ditët e tij të hershme për shumëllojshmërinë e hapësirave të parkut dhe theksin e tij në ruajtjen e mjedisit dhe kalorësinë, aq i dashur sa gjatë dekadës së parë të ekzistencës së Parkland-it kuajt kishin tejkaluar numrin e popullsisë së qytetit.

## Referime
Kara (rajon)

**Kara** është një nga pesë rajonet e Togos. Kara është kryeqyteti rajonal.

Kara ndodhet në veri të Centrale dhe në jug të rajonit Savanes. Në perëndim ndodhet Rajoni Verior i Ganës dhe në lindje ndodhet Atakora dhe Donga i Beninit.
Himara pa eklips

Himara pa eklips është një libër i autorit shqiptar Moikom Zeqo, i botuar në Tiranë nga shtëpia botuese "Florimont" në vitin 2003. Ky vëllim prej 120 faqesh eksploron aspekte të ndryshme të historisë, kulturës dhe qytetërimit të zonës së Himarës, një rajon i njohur i Shqipërisë jugore. Përmes një qasjeje të thelluar studimore, Zeqo trajton tema që përfshijnë letërsinë arbëreshe, qytetërimin lokal dhe lidhjet historike mes Himarës dhe Italisë.

Libri, i klasifikuar nën kategori të tilla si studime sociale dhe kritikë e interpretim letrar, ofron një analizë të detajuar të kulturës dhe trashëgimisë së Himarës. Nëpërmjet tij, autori përpiqet të hedhë dritë mbi identitetin dhe historinë e kësaj zone, duke e vendosur në kontekstin e saj më të gjerë historik dhe gjeografik.

"Himara pa eklips" është një kontribut i rëndësishëm në fushën e studimeve sociale dhe kulturore shqiptare, duke u fokusuar në një rajon që ka një rëndësi të veçantë për identitetin kombëtar dhe historinë e Shqipërisë.

Tê dhëna për librin: 

**Himara pa eklips** me autor Moikom Zeqo. Botuar në Tiranë nga "Florimont", në vitin 2003. Faqet e librit 120.

## Burimet
Himara (Kaonia) : arkeologji-histori-kulturë-Himara sot

**Himara (Kaonia): arkeologji-histori-kulturë-Himara sot** është një libër i shkruar në gjuhën shqipe nga autori Jani Koçi dhe botuar në vitin 2006 nga shtëpia botuese "Gent grafik" në Tiranë. Libri përmban 100 faqe dhe ofron një përshkrim të detajuar të arkeologjisë, historisë dhe kulturës së zonës së Himarës, një rajon i rëndësishëm historik dhe kulturor në jug të Shqipërisë, i njohur në lashtësi si Kaonia.

Arkeologjia e Himarës (Kaonia): Libri trajton gjetjet arkeologjike të zonës, të cilat dëshmojnë për një prani të vazhdueshme njerëzore që nga lashtësia. Himara ka qenë pjesë e Kaonisë, një nga tre fiset e mëdha të Epirit. Gërmimet dhe studimet arkeologjike kanë zbuluar rrënoja të qyteteve të lashta, varrezave monumentale, dhe objekteve të ndryshme kulturore, që datojnë që nga periudha Ilire e deri në mesjetë.

Historia e Himarës: Në libër trajtohet historia e Himarës që nga kohët e lashta, përfshirë ndikimet dhe marrëdhëniet me civilizimet e tjera deri tek bizantinët. Rajoni ka qenë shpesh në kufirin e ndryshimeve politike dhe kulturore, duke luajtur një rol të rëndësishëm në konfliktet historike, veçanërisht gjatë periudhave të pushtimeve osmane dhe luftrave për pavarësi në shekujt XIX dhe XX.

Kultura e Himarës: Koçi përshkruan trashëgiminë kulturore të Himarës, duke përfshirë folklorin, muzikën polifonike, arkitekturën tradicionale, dhe zakonet e përditshme të banorëve. Himara ruan një identitet të veçantë kulturor që pasqyron bashkëjetesën e elementeve të ndryshme etnike dhe kulturore.

Himara sot: Në pjesën e fundit të librit, autori përshkruan zhvillimet e fundit në Himarë, përfshirë aspektet socio-ekonomike, zhvillimin e turizmit dhe sfidat me të cilat përballet komuniteti lokal. Himara sot është një destinacion i njohur turistik, i cili tërheq vizitorë për bukuritë natyrore, plazhet e saj të pacënuara, dhe mikpritjen tradicionale.

Libri i Jani Koçit është një burim i rëndësishëm për të gjithë ata që janë të interesuar në të kuptuarit e trashëgimisë së pasur historike dhe kulturore shqiptare të Himarës dhe rolin e saj në historinë e gjerë të Shqipërisë.

Tê dhëna për librin: 

**Himara (Kaonia) : arkeologji-histori-kulturë-Himara sot** me autor Jani Koçi. Botuar në Tiranë nga "Gent grafik" në vitin 2006. Faqet e librit 100. 

## Burimet
Himara- potencialet ekonomike dhe sfidat e zhvillimit

Himara: Potencialet ekonomike dhe sfidat e zhvillimit

Libri "Himara- potencialet ekonomike dhe sfidat e zhvillimit", shkruar nga Priamo Bollano dhe botuar në vitin 2006 nga shtëpia botuese "Paldo" në Tiranë, është një studim i thelluar mbi zhvillimin ekonomik dhe sfidat që përballet krahina e Himarës. Duke përdorur një metodologji shkencore, autori analizon me kompetencë potencialet e shumta ekonomike dhe shoqërore që posedon Himara për zhvillimin e saj të qëndrueshëm, në kuadrin e një ekonomie të tregut të lirë dhe sipërmarrjes private.

Në këtë punim, Bollano përshkruan historinë e pasur të Himarës, duke theksuar se kjo krahinë ka prodhuar më shumë histori dhe trimëri sesa mirëqenie materiale. Megjithatë, autori propozon rrugë dhe alternativa të ndryshme për zhvillimin e qëndrueshëm të Himarës, duke u bazuar në potencialet e saj natyrore, turistike dhe kulturore.

Libri paraqet një tablo të detajuar të gjendjes aktuale të zhvillimit ekonomik të krahinës, duke u fokusuar veçanërisht në sfidat me të cilat përballen banorët e saj sot: probleme sociale, zhvillimi i infrastrukturës, dhe mbrojtja e mjedisit. Nëpërmjet një analize të hollësishme, Bollano hedh dritë mbi vështirësitë që përjeton komuniteti himariot, i cili përshkruhet si i mençur, patriotik, dhe i përkushtuar ndaj punës dhe luftës për një të ardhme më të mirë.

Me një përvojë të gjatë në fushën e studimeve të zhvillimit rajonal, autori shpreh nevojën për një strategji të qëndrueshme që do të çojë në rritjen ekonomike dhe prosperitetin e pandalshëm të Himarës, duke vënë theksin tek bashkëpunimi dhe investimet në turizëm, bujqësi, dhe shërbime. Libri është një burim i vlefshëm për studiuesit, politikëbërësit, dhe çdo person të interesuar për zhvillimin rajonal të Shqipërisë, veçanërisht për ata që duan të njohin më mirë Himarën dhe potencialet e saj.

Tê dhëna për librin: 

**Himara- potencialet ekonomike dhe sfidat e zhvillimit** me autor Priamo Bollano. Botuar në Tiranë nga "Paldo" në vitin 2006. Faqet e librit 174. 

## Burimet
Himara dikur dhe dje

Himara dikur dhe dje: gjurmë në lashtësi, parimet e shoqërisë së lirë: studime

"Himara dikur dhe dje: gjurmë në lashtësi, parimet e shoqërisë së lirë: studime" është një libër në gjuhën shqipe i shkruar nga Kosta Gjoka dhe Eleonora Koka (Gjoka), botuar nga shtëpia botuese "Albin" në Tiranë në vitin 2011. Libri përmban 198 faqe dhe trajton historinë e lashtë dhe të kohës së re të Himarës, një rajon i njohur në bregdetin jugor të Shqipërisë.

Në këtë libër, autorët eksplorojnë rrënjët historike dhe kulturore të Himarës, duke hulumtuar gjurmë arkeologjike, dokumente historike dhe tradita të zonës. Gjoka dhe Koka fokusohen në zhvillimin social dhe kulturor të Himarës në periudha të ndryshme historike, duke theksuar ndikimin e saj në formimin e një shoqërie të lirë dhe të pavarur. Përmes studimeve dhe analizave, ata ofrojnë një perspektivë të gjerë mbi zhvillimet politike dhe shoqërore në këtë rajon, duke vënë në pah ndikimet e jashtme dhe rezistencën lokale.

Libri është një burim i rëndësishëm për studiuesit e historisë dhe kulturës shqiptare, veçanërisht për ata që janë të interesuar në historinë e jugut të Shqipërisë dhe rajonit të Himarës.

Tê dhëna për librin: 

**Himara dikur dhe dje : gjurmë në lashtësi, parimet e shoqërisë së lirë : studime** me autorë Kosta Gjoka dhe Eleonora Koka (Gjoka). Botuar në Tiranë nga "Albin" në vitin 2011. Faqet e librit 198. 

## Burimet
Luani i Epirit : Ali Pashai, Suli dhe Himara

**Luani i Epirit : Ali Pashai, Suli dhe Himara** me autor Spiro Mela, përktheu nga origjinali Foto Bixhili. Botuar në Vlorë nga "Triptik" në vitin 2015. Faqet e librit 446.